Is oorslapies by maatjies nog veilig? - Jou Gesin | Solidariteit WêreldJou Gesin | Solidariteit Wêreld
Tuis › Artikels › Is oorslapies by maatjies nog veilig?
Is oorslapies by maatjies nog veilig?
Volgens dr. James Dobson, sielkundige en stigter van Focus on the Family, is die dae van oorslaap vir kinders verby. Kindermishandeling kom so gereeld en maklik voor dat jy net nie die kans kan waag nie. Jy kan nie een enkele fout bekostig nie want julle sal dit vir die res van julle lewens onthou en berou.
Baie ouers voel dat die hoeveelheid negatiewe dinge wat kan gebeur wanneer hulle kinders 'n hele nag onder hul sorg uit is, veel meer is as enige voordeel wat daaruit getrek kan word.
Die meeste seksuele mishandeling van kinders vind plaas tussen die ouderdomme van sewe en vyftien. Een uit elke vyf dogtertjies word in hul lewens seksueel gemolesteer, en een uit elke twintig seuns. Kinders word gewoonlik gemolesteer deur mense wat die familie ken en vertrou. Die meeste kinders word nie in seksuele molestering ingedwing nie. Dit gebeur na 'n voorbereidingstydperk van aandag, geskenke en die vestiging van vertroue by die kind. Dit is waarom baie kinders nie hulle ouers inlig wanneer dit plaasgevind het nie. Hulle voel self verward en skaam.
'n Ander soort kindermishandeling is sonder fisiese kontak en bestaan uit blootstelling aan pornografie, voyeurisme en ander onvanpaste inhoud insluit. Dit is onmoontlik om na ander mense se huise te gaan en hulle elektroniese toestelle te beveilig voor jou kind se oorslaapkuiertjie.
Indien jy egter voel dat jy steeds jou kind wil laat uitslaap, is dit goed om van 'n paar dinge seker te maak. Leer ken die ouers en hulle kind eers goed. Maak seker dat jy honderd persent gemaklik voel. Enige ongemak moet as 'n waarskuwingsteken beskou word.
Moenie bang wees om vrae te vra nie. Vra of daar 'n vuurwapen in die huis is wat buite bereik van die kinders in die kluis gebêre is.
Maak seker dat jy weet wie die kinders gaan oppas: die ouers, 'n kinderoppasser, dalk 'n ouer broer of suster? Moenie net aanneem dat die ouers die heeltyd daar gaan wees nie.
Word daar 'n oog gehou oor internetgebruik? Sorg ook dat jou kinders ingelig is oor die gevare van die internet.
Wie gaan ook daar wees? Kom daar dalk ander familie-lede kuier, of van die ander kinders se vriende?
Wat gaan die kinders doen? Jy wil nie na die tyd uitvind dat jou kind 'n fliek gesien het wat nie jou goedkeuring wegdra nie en dalk heel aand uit was nie.
Waar gaan die kinders slaap, en wie gaan almal saam in daardie vertrek slaap? Wees spesifiek.
Indien jou kind al 'n selfoon het of net 'n foon gebruik vir uitslaap, kan julle 'n kodefrase hê. As sy jou bel en die frase sê, moet jy haar onmiddellik gaan oplaai.
Sorg ook dat jy jou kind vriendelik uitvra nadat sy oorgeslaap het: het almal oor die weg gekom? Was daar enigiets wat jou ongemaklik laat voel het?
One News Now, 2010, "Dobson: Sleepovers too risky", http://onenewsnow.com/culture/2010/04/30/dobson-sleepovers-too-risky
Linda Morgan, 2016, "Five easy questions: What you should ask befopre the sleepover", Parent Map, https://www.parentmap.com/article/five-easy-questions-what-you-should-ask-before-the-sleepover
Lisa Osbourne, 2014, "To sleep over or not to sleep over", Raddest Mom, http://raddestmom.com/tag/sleepover-statistics/
Janet Lehman, 2015, "5 Tips for safe sleepovers", Empowering Parents, https://www.empoweringparents.com/blog/5-tips-for-safe-sleepovers/